Rossiya Oliy muftiysi Talgat Tojiddin mamlakatda abortni butunlay taqiqlash to‘g‘risidagi murojaatini qo‘llab-quvvatlashini aytib o‘tdi. Bu murojaat Moskva va butun Rossiya patriarxi Kirill tomonidan imzolangan edi. Bu haqida RIA «Novosti» xabar beradi. «Biz ham shu fikrdamiz. Bu bolalarni o‘ldirishdir, men bu haqida axir Qurbon bayramidagi xutbada takidlab o‘tgan edim», — dedi u. Muftiy shuningdek, o‘zi ham shu kabi murojaatlarni imzolashga tayyor ekanligini va bu "to‘g‘ri qaror" bo‘lishini aytib o‘tdi. Uning ta’kidlashicha, Islom diniga ko‘ra, agarda ona salomatligi va hayotiga tahdid soluvchi tibbiyot ko‘rsatkichlari aniqlangandagina homiladorlikni to‘xtatish mumkin.